मुख्य वक्ता उदय प्रकाश ने उत्तर प्रदेशीय महिला मंच के कार्यों को सराहा। उन्होंने कहा कि इन कार्यक्रमों का महत्व तब और बढ़ेगा, जब हम अपने आप को अंदर से बदलेंगे। सम्मानित होते वक्त यह ध्यान रहे कि जिस अभियान के लिए सम्मानित किया जा रहा है, आगे भी वह चलता रहे। लक्ष्मी शंकर वाजपेयी ने टूटते लोगो को उम्मीद नई देते हुए, लोग हैं कुछ जिंदगी को जिंदगी देते हुए पंक्ति से अपनी बात कही। ममता किरण ने भ्रूण हत्या पर कटाक्ष किया तो चित्रा मुदगल ने महिला उत्थान के लिए कुछ महत्वपूर्ण सुझाव दिये। इस दौरान स्मारिका ‘वरदा’ का विमोचन भी किया गया।